Dipteronia dyeriana

Dipteronia dyeriana er en løvfellende busk eller lite tre i lønnefamilien (Sapindaceae).

Den kan bli 10–15 m høy. Bladene er ulikefinnede og 30–40 cm lange med en 20 cm lang stilk. Det er som regel 11 småblad, og endesmåbladet har kileformet basis. Småbladene er mørkegrønne på oversiden, lysere under, sagtannede, 9–13 cm lange og 2,4–4 cm brede.

Blomsterstanden er opprett, 15–25 cm lang og endestilt eller sitter i bladhjørnene. Blomstene er 2,5 cm i diameter og har 5 gulgrønne begerblad og 5 hvite kronblad. Frukten er en samara med diameter 5–6 cm der frøet sitter i midten helt omgitt av vingen. Blomstringstida er i april–mai, og frukten er moden i august–oktober. 

Dipteronia dyeriana vokser i skog 2000–2500 moh. sørøst i den kinesiske provinsen Yunnan. Den er i tilbakegang på grunn av skogrydding og er nå bare kjent fra fem bestander, tre i Wenshan og en hver i Mengzi og Pingbian. I IUCNs rødliste har den status som sterkt truet.

Litteratur

Eksterne lenker 
 

Hippocastanoideae
Kinas endemiske flora
Sterkt truede arter på IUCNs rødliste